Pengegaloppen (sang)

«Pengegaloppen» er en norsk sang som ble skrevet av Vidar Sandbeck. Dette var hans debutsingel som ble utgitt i 1958 (Fontana 269 088 TF). Han ble kompet av Ragnar Danielsens orkester. Singlen hadde rødt omslag. Originalinnspillingen kom også ut i 1959 på en EP ved samme navn.Vidar Sandbeck offisielle nettsted – Medium: Vidar Sandbecks diskografi Omslaget til denne EP inneholdt en tegning som var utført av Odd Børretzen. Trykkingen av omslaget var det Hanche-Olsen som sto for. Sandbeck skrev sangen i julen 1956.NRK TV – Medium: Kjære kollega! fra 15. juli 1972. Sandbeck intervjues av Rolv Wesenlund.

Teksten er en humoristisk fremstilling over en persons tilværelse dersom fokuset på pengebeholdningen tar overhånd. Da det viser seg at det er avvik etter å ha telt pengene, får dette fatale konsekvenser for eieren. På 1980-tallet fortalte Sandbeck i et intervju at det var en person han visste hvem var. Ifølge boka Vidar Sandbeck: Hans liv og virke, var det Sandbecks onkel ved navn Hans som var inspirasjon for teksten.NRK.no – Medium: PengegaloppenBiblioteksentralen.no – Medium: Vidar Sandbeck: Hans liv og virke (ISBN 9788291352527) av Thorbjørn Bakken

Høyeste plassering på VG-lista var en andreplass.VG-lista – Medium: «Pengegaloppen» – Vidar Sandbeck (1958)

Sandbeck ga også ut sangen i Sverige på en EP med tittelen «Penninggaloppen» (Fontana 466 250 TE) hvor han sang på svensk. Den svenske teksten ble skrevet av Håkan Norlèn og Ulf Peder Olrog. Gnesta-Kalles orkester bidro med komp. På Sandbecks offisielle nettsted, framkommer det ikke hvilket år denne EP'n ble utgitt. Ifølge nettstedet Discogs ble den utgitt i 1961.Discogs – Medium: «Penninggaloppen» EP med Vidar Sandbeck.

Videre ga han ut en reklamesingel med omskrevet tekst av Kurt Valner. Den ble gitt ut på Triola (TN 192) og handlet om å spare strøm. Sandbecks offisielle nettside antar singelen ble utgitt i 1959. Kun to eksemplarer finnes.

Det er vanlig å hevde at «Pengegaloppen» ble lansert i Søndagsposten i 1958, men programrapportene til NRK viser at første framføring var i programmet «Vidar Sandbeck synger egne viser» 27. oktober 1958.Programrapporter fra NRK hos Nasjonalbiblioteket (bokhylla.no). 27. oktober tok Sandbeck toget fra Åsta til Oslo for å spørre om han kan spille noen viser for Otto Nielsen, programdirektør for Søndagsposten. Nielsen bestiller en innspilling samme dag, som Sandbeck gjør med Erik Bye og Bjørn Fongaard. Det spilles inn fem viser og programmet på 20 minutter blir sendt samme kveld. Den siste av visene Sandbeck spiller er «Pengegaloppen».

 Fremføringer for NRK fjernsyn 

Husker du? (sendt 14. november 1973). Sandbeck fremførte «Pengegaloppen» kompet av sin akustiske nylonstrenger gitar. I siste vers kom Arnt Haugens Orkester inn med ekstra komp. Ellers bidro alle gjestene på allsang helt til slutt.NRK TV – Medium: ‘’Husker du? fra 14. september 1973 hvor Sandbeck fremfører «Pengegaloppen» etter omtrent 24:00 inn i programmet.
Et møte med Vidar Sandbeck (sendt 2. desember 1977). Programmet var en del av serien ‘’Smilende penner’’. Sandbeck fremførte sangen med sin akustiske nylonstrenger gitar som komp.NRK TV TV – Medium: ‘’Husker du? fra 14. september 1973 hvor Sandbeck fremfører «Pengegaloppen» etter omtrent 7:30 inn i programmet.

 Coverversjoner 
«Pengegaloppen» er spilt inn en rekke ganger – i Norge, Sverige, Danmark og India. Eksempler:
På svensk som «Penninggaloppen» med Thore Skogman i 1959.Discogs – Medium: EP «Penninggaloppen» med Thore Skogman
På dansk som «Pengegaloppen» med Hans Kurt i 1960 (Odeon 45-DK 1506)Hans Kurts dansk språklige innspilling av «Pengegaloppen».
Den engelske trompetisten Eddie Calvert spilte den inn som «Penny Points Polka», utgitt i 1961 av Columbia Records. Den ble utgitt i India og ble nr. 1 på indisk Top 20.Viser før visebølga
 Øystein Sunde bidro med «Pengegaloppen» på hyllestalbumet Gull i fra grønne skoger (2013) hvor mange av Sandbecks sanger ble fremført av andre artister. Sundes versjon ble også gitt ut på vinylalbumet Sanger som ikke rakk toget i november 2018.VG – 18. oktober 2003 side 62Øystein Sundes samlede riller – informasjon i hefte som fulgte med samleboksen. Sunde har også fremført «Pengegaloppen» i NRK-programmene Retro – (sendt 3. september 2003).VG – 3. september 2003 side 58 og Kvelden før kvelden – (sendt 23. desember 2003).VG – 23. desember 2003 side 50 Sunde brukte noen strofer fra "Pengegaloppen" i sin sang "Han hadde båt".
Bluegrassgruppen Ila Auto, i Phatcat Studios, Oslo, august 2016.Ila Auto fremfører «Pengegaloppen».

 Referanser 

Kategori:Sanger fra 1958
Kategori:Øystein Sunde-innspillinger skrevet av andre